
CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
COMPLEX DE SERVICII ”SF. FRANCISC”
Str. Telegrafului nr. 8, Tel: 0256-433645
e-mail: c.persoanefaraadapost@gmail.com
,,In slujba oamenilor”


Nr___________________									


RAPORT DE SPECIALITATE
privind acordarea a 410 porții de hrană gratuită unor centre/complexuri din cadrul Direcției de Asistență Socială a Municipiului Timișoara, prin Cantina Socială din cadrul Complexului de servicii ”Sf. Francisc”

Direcția de Asistență Socială a Municipiului Timișoara, în calitate de serviciu public de asistență socială, care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în dificultate.

[bookmark: _Hlk95822462]Serviciul social Cantina Socială, din cadrul Complexului de servicii ”Sf. Francisc” funcționează cu respectarea prevederilor următoarele acte normative:
		- Legea nr.292/2011- Legea asistenței sociale, cu modificările ulterioare;
		- Legea nr.208/1997, privind cantinele de ajutor social;
		- Standard minim de calitate aplicabil: Ordinul ministrului muncii și justiției sociale, nr. 29 / 2019, anexa 9.
		Scopul Cantinei Sociale este de a presta servicii sociale gratuite, sau contra cost,  persoanelor  aflate  in  situaţii economico-sociale precare, sau medicale deosebite, în scopul prevenirii şi limitării unor situaţii de dificultate care pot genera marginalizarea sau excluderea lor socială, prin activități de pregătire și asigurare a hranei (prânzul și cina), în limita alocației de hrană, distribuindu-se o dată pe zi, precum și activități de informare și consiliere socială.
 		 Conform prevederilor Legii nr.292/2011 – a asistenței sociale, art. 39, lit. b) și c):
”b) organizarea, administrarea şi acordarea serviciilor sociale - în responsabilitatea autorităţilor administraţiei publice locale, atribuţii ce pot fi externalizate către sectorul neguvernamental, instituţiile de cult, alte persoane fizice şi juridice de drept public sau privat, în condiţiile legii;  
c) finanţarea serviciilor sociale, în condiţiile legii - din bugetul local, din contribuţia beneficiarului şi/sau, după caz, a familiei acestuia, bugetul de stat, precum şi din alte surse.”  
 	Conform prevederilor art.2 alin.(1) din Legea nr.208/1997 privind cantinele de ajutor social pot beneficia de serviciile acestora următoarele categorii de persoane:
a) copiii în vârsta de până la 18 ani, aflaţi în întreţinerea acelor familii al căror venit net mediu lunar pe o persoană în întreţinere este sub nivelul venitului net lunar, pentru o persoană singura, luat în calcul la stabilirea ajutorului social;
b) tinerii care urmează cursuri de zi la instituţiile de învăţământ ce funcţionează în condiţiile legii, până la terminarea acestora, dar fără a depăşi vârsta de 25 de ani, respectiv 26 de ani în cazul celor care urmează studii superioare cu o durată mai mare de 5 ani, care se afla în situaţia prevăzută la lit. a);
c) persoanele care beneficiază de ajutor social sau de alte ajutoare băneşti acordate în condiţiile legii şi al căror venit este de până la nivelul venitului net lunar pentru o persoană singura, luat în calcul la stabilirea ajutorului social;
d) pensionarii;
e) persoanele care au împlinit vârsta de pensionare, aflate într-una dintre următoarele situaţii: sunt izolate social, nu au susținători legali, sunt lipsite de venituri;
f) invalizii şi bolnavii cronici;
g) orice persoană care, temporar, nu realizează venituri.

Având in vedere prevederile art. 8, din Legea nr. 208/1997 privind cantinele de ajutor social: 
”(1) Baza materială necesară funcţionării cantinelor de ajutor social şi controlul activităţii acestora se asigură de către consiliile locale.
  (2) Finanţarea cantinelor de ajutor social se face din bugetele locale.”

Ținând cont de referatele de necesitate ale șefilor de centre, prin care solicită acordarea hranei pentru beneficiarii centrelor, în funcție de nevoile identificate, respectiv:
         Centrul de Recuperare pentru Copii cu Dizabilități ”Podul Lung”, care are ca scop prevenirea abandonului și instituționalizarea copiilor cu dizabilități, prin asigurarea pe timpul zilei, a unor activități de îngrijire, educație, recuperare (abilitare-reabilitare), recreere-socializare, consiliere, dezvoltare a deprinderilor de viața independentă, orientare școlară pentru copii, are o frecvență medie zilnică de 35 de copii, astfel că va acorda un număr de până la 35 porții de hrană. 
Centrul de zi “Sf. Nicolae”, având ca scop prevenirea abandonului şi instituţionalizării copiilor care se află în situaţie de risc de separare de familia lor, urmărind menţinerea, refacerea şi dezvoltarea capacităţilor copilului şi ale părinţilor săi, pentru depăşirea situaţiilor care ar putea determina separarea copilului de familia sa, are o frecvență medie zilnică de 45 de copii, astfel că va acorda un număr de până la 45 porții de hrană.
Complexul de Servicii pentru persoane vârstnice ”Sf. Arh. Mihail și Gavril”, care are ca scop prevenirea și/sau limitarea unor situații de dificultate și vulnerabilitate, care pot duce la marginalizarea și excluziunea socială, promovând participarea persoanelor vârstnice la viață socială și cultivarea relațiilor interumane are o capacitate de 65 de persoane, astfel că va acorda un număr de până la 65 de porții de hrană.
 Centrul de zi de integrare/reintegrare socială pentru persoane aflate în dificultate, al cărui scop este de a răspunde nevoilor sociale, precum şi celor speciale, individuale, familiale și de a acorda sprijin în vederea depăşirii situaţiilor de dificultate cauzate de boli cronice, a preveni şi a combate riscul de excluziune socială, a promova incluziunea socială şi a creşte calitatea vieţii beneficiarilor: persoane suferinde de boala Alzheimer, boala Parkinson, persoane cu hemipareză, persoane care se recuperează în urma unui accident vascular cerebral și persoane adulte cu dizabilități, are o frecvență medie zilnică de 40 de persoane , astfel că va acorda un număr de până la 40 de porții de hrană.  
  Centrul de Socializare si Petrecere a Timpului Liber-Clubul Pensionarilor, care are ca scop prevenirea şi/sau limitarea  unor situaţii de dificultate şi vulnerabilitate, care pot duce la marginalizare sau excluziune socială, promovând participarea persoanelor la viaţa socială şi la cultivarea relaţiilor interumane, ai cărui beneficiari sunt persoane cu vârsta peste 65 ani, care beneficiază de o pensie de limită de vârstă, invaliditate sau anticipată  cu domiciliul/reședința în municipiul Timișoara, are o frecvență zilnică de 80 de persoane, astfel că va acorda un număr de până la 80 de porții de hrană.
[bookmark: _GoBack]	Centrul Pentru Persoane fără Adăpost, care  furnizează servicii pentru prevenirea situațiilor de risc, a unor situații de dificultate, vulnerabilitate ori dependență, generatoare de marginalizare sau excluziune socială, în scopul menținerii, refacerii sau dezvoltării capacităților individuale, pentru depășirea unei situații de criză, creșterii calității vieții și promovării integrării sociale a persoanelor adulte care traiesc în stradă, are o capacitate de 54 de locuri de cazare, însă în sezonul rece numărul persoanelor care ajung în acest centru, pentru a beneficia de adăpost de urgență este de până la 80, fiind necesar astfel un număr de până la 80 de porții de hrană.
 Centrul de Zi de Consiliere si Informare,  care se adresează persoanelor singure ori familiilor fără copii minori, care se afla pe raza localității Timișoara și din motive singulare sau cumulate de ordin social, medical, financiar – economic, juridic ori din cauza unor situaţii de forţă majoră, trăiesc în stradă, locuiesc temporar la prieteni sau cunoscuţi, se află în incapacitate de a susţine o locuinţă în regim de închiriere, ori sunt în risc de evacuare, se află în instituţii sau penitenciare de unde urmeazã ca, în termen de 2 luni, să fie externate, respectiv eliberate şi nu au domiciliu ori reşedinţă, are o capacitate de 20 locuri/zi, astfel că va acorda un număr de până la 20 de porții de hrană.
Centrul de suport pentru situații de urgență/criză, care are scopul de a furniza servicii sociale pentru prevenirea situatiilor de risc, a unor situatii de dificultate, vulnerabilitate ori dependenta, generatoare de marginalizare sau excluziune socială, cu misiunea de a menține, reface sau de a dezvolta capacitățile individuale, pentru depășirea unei situații de nevoie socială, creșterea calității vieții și promovarea integrării sociale a persoanelor aflate în situație de urgență/ de criză, are capacitatea de 28 de persoane, dar în sezonul rece numărul de persoane care beneficază de cazare temporară ajunge până la 45, astfel că va acorda un număr de până la 45 de porții de hrană.

Având în vedere că numărul zilnic al beneficiarilor de la centrele de mai sus variază, numărul total de porții de hrană nu va fi același în fiecare zi, ci va fi comunicat Cantinei Sociale în funcție de necesitate, până la un număr maxim de 410.
Menționăm că suma necesară pentru acest număr de porții a fost prevăzută în bugetul pentru anul 2023.

În scopul completării serviciilor sociale furnizate de Direcția de Asistență Socială a municipiului Timișoara, pentru a veni în sprijinul diverselor categorii de persoane aflate în dificultate din comunitatea noastră, care frecventează Centrul de Recuperare pentru copii cu dizabilități ”Podul Lung”, Centrul de zi “Sf. Nicolae”, Complexul de Servicii pentru persoane vârstnice ”Sf. Arh. Mihail și Gavril”, Centrul de zi de integrare/reintegrare socială pentru persoane aflate în dificultate, Centrul de Socializare si Petrecere a Timpului Liber-Clubul Pensionarilor, Centrul pentru persoane fără adăpost, Centrul de zi de consiliere și informare și Centrul de suport pentru situații de urgență/criză.

PROPUNEM:
1. Acordarea unui număr de maximum 410 porții de hrană gratuită de către Direcția de Asistență Socială a Municipiului Timișoara, prin Cantina Socială către Centrul de Recuperare pentru copii cu dizabilități ”Podul Lung”, Centrul de zi “Sf. Nicolae”, Complexul de Servicii pentru persoane vârstnice ”Sf. Arh. Mihail și Gavril”, Centrul de zi de integrare/reintegrare socială pentru persoane aflate în dificultate, Centrul de Socializare si Petrecere a Timpului Liber-Clubul Pensionarilor, Centrul pentru persoane fără adăpost, Centrul de zi de consiliere și informare și Centrul de suport pentru situații de urgență/criză.
2. Abrogarea HCLMT nr. 681/12.12.2018 privind acordarea unor porții de hrană gratuită unor centre/complexuri din cadrul Direcției de Asistență Socială a Municipiului Timișoara, prin Cantina Socială din cadrul Complexului de Servicii „Sf. Francisc”.

